Gevaar vir beurtkrag is groot | Maroela Media
Eskom het Woensdagaand in 'n verklaring gesê werkers doen alles wat moontlik is om verdere beurtkrag te verhoed.
Eskom kon daarin slaag om kragonderbrekings Woensdagaand te vermy nadat die publiek vroeër die dag gewaarsku is dat fase 2-beurtkrag weens stakings by sy kragstasies oor prestasiebonusse ingestel moes word.
Volgens fase 2-beurtkrag moet 2 000 MW nasionaal op enige gegewe oomblik gespaar word om die kragstelsel te beskerm teen 'n algehele ineenstorting.
"Beurtkrag sal slegs toegepas word as dit absoluut noodsaaklik is," het Eskom gesê.
Gebruikers kan die beurtkragskedules op Eskom se webwerf of dié van die betrokke munisipaliteit nagaan.
Eskom maan gebruikers om elektrisiteit sover moontlik te bespaar. "Skakel asseblief geysers af deur die dag tesame met nienoodsaaklike beligting en elektrisiteitstoestelle."
Wat n stupid opskrif!
As beurtkrag ons grootste gevaar is het ons doof en blind geword.
Ek het gister elektrisiteit gekoop: R300 en 221 eenhede(?) gekry.
Hoe gaan dit oor 3 jaar lyk?
Ek het ook n tjekboek van 1982 in n laai gekry (lanklaas daai laai oopgemaak ne).
R27 betaal vir petrol om n tenk vol te maak en R50 om n diesel Mercedes vol te maak. Ongelukkig is daar nie liters by.
My man het R100 betaal by Bhyatt's vir 3 hemde, 3 broeke en n trui.
Wat koop ons vandag vir R100?
Eskom is een van die bes betaalde organisasies in die land, en hulle het die vermetelheid om nog te staak ook bonusse ook. Hulle is onvergenoegd en wil net meer en meer hê, want wat hulle kry is nie genoeg nie. Die groot probleem eintlik is die unies. Ek wonder wanneer gaan Eskom ontslae raak van hul oortollige 15 000 werknemers.
Gemors wat die regering en hul gabbas van die land gemaak het is nog groter …
Ek stem raak ontslae van die stakers wat nie tevrede is nie en stel 'n beperkte hoeveelheid gewillige werkers aan en betaal vir hulle bonusse want dan verdien hulle dit mos.
Die stakers word nie betaal vir die dae wat hulle staak nie. Die unieleiers ontvang hulle volle vet salarisse.